યુવાનો તમારા માતા - પિતાનું હૃદય ખુશીઓથી ભરી દો પ્રેરિત યોહાને લખ્યું, “જ્યારે મારા સાંભળવામાં આવે છે કે મારાં બાળકો સત્યમાં ચાલે છે, ત્યારે એ કરતાં બીજાથી મને મોટો આનંદ થતો નથી. ” ખરું કે અહીંયા ઈસુના શિષ્યોને ‘ બાળકો ’ કહેવામાં આવ્યા છે. તોપણ ઈશ્વરભક્ત માબાપ આ શબ્દો તેઓના બાળકોને લાગુ પાડી શકે. માતા - પિતાનો કોઈ પણ નિર્ણય બાળકના જીવનને અસર કરે છે તેમ, બાળક જે કંઈ કરે એની માતા - પિતાના જીવનમાં ઘણી અસર પડે છે. ઈસ્રાએલના રાજા સુલેમાને જણાવ્યું કે બાળકો જે કંઈ પગલું ભરે એની માતા - પિતા પર કેવી અસર પડે છે. તેમણે લખ્યું: “જ્ઞાની દીકરો પોતાના બાપને હર્ષ ઉપજાવે છે; પણ મૂર્ખ દીકરો પોતાની માને ભારરૂપ છે. ” ( નીતિવચનો ૧૦: ૧) તેથી બાળકો અને યુવાનો, તમે જે કંઈ કરો, સમજી - વિચારીને કરો. એનો જરૂર વિચાર કરજો કે ‘ એની મારા મમ્મી - પપ્પા પર શું અસર પડશે.